รมว. คมนาคม เผย EASA เลื่อนการตรวจสอบมาตรฐานสายการบินไทยไปเดือน พ.ย.นี้
รมว. คมนาคม เผยสำนักงานบริหารการบินแห่งชาติสหภาพยุโรป (EASA) เลื่อนการตรวจสอบมาตรฐานการบินของไทยไปเป็นเดือน พ.ย.58 จากเดินภายในสัปดาห์นี้
11 ก.ย. 2558

นายอาคม เติมพิทยาไพสิฐ รมว.คมนาคม เปิดเผยว่า สำหรับการเตรียมความพร้อมกรณีที่สำนักงานบริหารการบินแห่งชาติของสหภาพยุโรป (EASA) จะเข้ามาตรวจสอบมาตรฐานการบินของไทยในสัปดาห์นี้ว่า ล่าสุดทาง EASA ขอเลื่อนออกไปเป็นเดือนพฤศจิกายนนี้แทน
ทั้งนี้ EASA มีหน้าที่ในการตรวจสอบสายการบินที่ทำการบินเข้ายุโรป ซึ่งกำหนดการเดิมจะเข้ามาตรวจสอบสายการบินสัญชาติไทยที่ทำการบินไปยังยุโรปภายในสัปดาห์นี้ 
สำหรับสายการบินสัญชาติไทยที่ทำการบินไปยังยุโรปคือ บริษัท การบินไทย จำกัด (มหาชน) หรือ THAI ซึ่งได้มีการเตรียมความพร้อมอยู่แล้ว โดยปกติสายการบินไทยเมื่อบินไปยังยุโรป จะมีการตรวจสอบระดับลานจอด (Ramp Inspection) อยู่แล้ว จึงเชื่อมั่นว่าการบินไทยจะมีความพร้อมและไม่เกิดปัญหาแต่อย่างใด